XVIII. Slovenský festival poézie Beniakove Chynorany

V dňoch  3. - 4. decembra 2011 organizátori XVIII. Slovenského festivalu poézie Beniakove Chynorany privítali v obci Chynorany vzácnych hostí, súťažiacich recitátorov, pedagógov a záujemcov o umelecké slovo. V troch kategóriách súťažilo 22. recitátorov s poéziou slovenských a európskych básnikov, ktorí postúpili do finále súťaže z krajských výberových kôl. Jednotlivé prednesy posúdila a hodnotila odborná porota v zložení : Mgr. M. Šustek, Mgr. E. Sadíleková,     Ing. D. Kováčová, Mgr. art. M. Majerníková a PaedDr. Ivan Kováč. Okrem súťažnej časti pripravili organizátori (RKC v Prievidzi, OCÚ Chynorany, TOS Topoľčany, MO MS v Chynoranoch a iní ), bohatý kultúrny program: Pocta básnikovi  V. Beniakovi pri KD V. Beniaka, vernisáž výstavy chynorianskeho rodáka a výtvarníka pri príležitosti jeho životného jubilea Jozefa Košíka – Obrazy. Pocta Ľ. Feldekovi – komponovaný program v pamätnej izbe a etnografickom múzeu za vône pečených zemiakov. Žiaci pod vedením pani učiteliek ZŠ ponúkli svoje výrobky a perníky na Adventnom jarmoku,  v medzinárodnom programe Hviezdne inšpirácie v priestoroch ZŠ s MŠ sa predstavili zaujímavé výstupy slovenských a českých recitátorov a vo večernom spoločenskom programe vystúpili detský folklórny súbor a domáci divadelní ochotníci z MO MS. 

VÝSLEDKY:

I.	kategória  -  žiaci ZŠ a gymnázií ( 14 - 16 roční)
1.	miesto 		Katarína Chrenková, Chynorany		
Ján Botto: Margita a Besná
2.	miesto 		Jakub Szamosi, Budimír (okr. Košice – okolie)
Maroš M. Bančej: ...už viem lietať (koláž)
3.	miesto 		Maximilián Sobek, Bratislava
Július Lenko: Výlety

čestné uznanie 	Andrea Klemová Košice II.
Miroslav Válek : Opakovanie ohňa
Sabína Phanová, Šaštín – Stráže
Katarína Hricová: Motýľ v klietke

II.	kategória  -  študenti SŠ a VŠ (17 – 19 roční)

1.	miesto		Kristína Magátová, Výčapy- Opatovce
Taťjana Lehenová: Výber z veršov
2.	miesto 		Patrik Jančík, Marcelová
Sergej Jesenin: Čierny človek
3.	miesto		Michaela Piesyková, Prešov
Janko Kráľ: Zverbovaný
čestné uznanie
Júlia Čekáňová, Košice I.
			Vladimír Štefanič: Modlidba Magdalény
Beatrix Riomančíková, Košice IV.
			Saint John Perse: Obrazy pre Crusoa (výber)			

III.	kategória  -   študenti VŠ a dospelí od 20 rokov veku

1.	miesto 		Mária Kotorová – Jenčová, Miňovce
Štefan Moravčík: Predkovia (výber zo zb. Moravianska Venuša)

2.	miesto  neudelené
3.	miesto 		Marta Pribylinová, Heľpa
Valentín Beniak: Kus života prehorkého

NA NÁVRH ODBORNEJ POROTY ORGANIZÁTORI   UDELILI ĎALŠIE CENY:

Cena za najlepší prednes duchovnej poézie
Júlii ČEKAŇÁKOVEJ, Košice  I.	Vladimír Štefanič: Modlitba Magdalény

Cena za objavnú dramaturgiu a invenčnú interpretáciu
Maximiliánovi SOBEKOVI, Bratislava	Július Lenko: Výlety

Cena za objavnú dramaturgiu a invenčnú interpretáciu
Jakubovi SZAMOSIMU, Budimír   		Maroš Bančej:..už viem lietať (koláž)

Cena Andreja Zábredského za najlepší prednes slovenskej klasiky
Kataríne CHRENKOVEJ, Chynorany	Ján Botto: Margita a Besná

Cena Viery Pelikánovej za osobitný prínos pre rozvoj amatérskeho umeleckého prednesu na Slovensku Jarmile HNATOVEJ, Malokarpatské osvetové stredisko, Modra

V Chynoranoch 4. 12. 2011 
zapísala K. Súkeníková